Klabu ya KMC umeendelea kujizatiti kufuatia kuongeza makali ndani ya kikosi chao kwa kuwapiga pini jumla nyota wao wawili wa kikosi hicho ambao ni Hassan Kabunda na Charles Ilanfia. KMC walianza jana kwa kumuongezea kandarasi ya miaka mitatu, Hassan Kabunda hivyo mkataba wake utamalizika mwaka 2022. Leo pia mshambuliaji Charles Ilanfia ambaye mkataba wake wa awali kubakisha miezi sita tu ameongezewa kandarasi ya miaka mitatu mpaka mwaka 2022. “Kinoboys kunaendelea kunoga na leo hii tumemuongezea mkataba wa miaka mitatu (3) CHARLES ILANFIA baada ya ule wa awali kubakisha miezi sita tu.mwaka 2022 ndio kikomo cha mkataba huu,” taarifa yao imesomeka baada ya kumsainisha Ilanfia “KMC imemuongeza mkataba wa miaka mitatu (3) kiungo mshambuliaji Hassan Kabunda utakaomalizika mwaka 2022,” imesomeka taarifa baada ya kumuongezea mkataba Kabunda.